En aquesta primera fase del procés es tancarà el document base de l'Estratègia.
El document serà presentat el 8 de juny a la Comissió Interdepartamental del Canvi Climàtic juntament amb la proposta de procés de participació.
Així mateix, s'elabora un mapa d'actors amb els contactes de tots els actors socials a qui es convidarà a participar en el procés.
Aquesta base de dades inclou grups de recerca, experts en canvi climàtic, col·legis professionals, centres de formació i àmbit acadèmic, sector empresarial, entitats ambientals, sindicats i administració local, i agents dels sectors socioeconòmics dels àmbits salut, sector energètic, mobilitat i infraestructures de transport, turisme, urbanisme i habitatge, agricultura i ramaderia, indústria i serveis.
Sessió d'inici del procés (sessió inaugural): 25 de juny 2012
Lloc: Institut Cartogràfic de Catalunya
Descripció: Es presentarà el procés de participació per l'elaboració de l'Estratègia i el document base per al debat.
Del 25 de juny al 15 d'octubre s'obre el termini perquè qualsevol interessat pugui fer arribar les seves propostes de mesures a través d'un formulari en línia.
Totes les propostes han d'estar relacionades amb algun sector i / o sistema que tracta l'estratègia: biodiversitat, ecosistemes marins i pesca, gestió de l'aigua, gestió forestal, salut, sector energètic, mobilitat i infraestructures transport, turisme, urbanisme i habitatge, agricultura i ramaderia, indústria i serveis.
El formulari es publicarà en l'apartat web del procés i estarà obert durant tota aquesta fase del procés de participació.
Un cop finalitzat el termini, les propostes rebudes seran sistematitzades en un document que es farà públic al web del procés.
Sessió amb els ens locals (9 juliol 2012)
Els ens locals tenen un paper molt rellevant en aquesta Estratègia, pel que es proposa realitzar una sessió amb ACM, FMC, Diputacions catalanes, Xarxa de Ciutats i Pobles per la Sostenibilitat i CILMA.
Reunions d'informació i contacte amb experts del sector socioeconòmic (2 al 12 de juliol)
Es planteja realitzar un total de 6 sessions, una per a cada línia d'actuació:
Aquestes sessions no seran obertes al públic en general, sinó restringides als participants dels col · lectius identificats.
S'organitzaran sessions de debat al territori amb l'objectiu que els participants proposin i deliberin possibles propostes de mesures relacionades específicament amb problemàtiques del seu territori a incorporar al ESCACC.
Les sessions seran obertes al públic en general, però es convidarà especialment a actors socials relacionats directament amb la temàtica.
Es proposen les següents sessions:
En cada sessió de debat es constituiran grups de treball paral·lels, segons el nombre d'assistents.
En aquesta fase es publicaran els resultats dels diferents espais de participació organitzats en la fase anterior del procés.
Es redactarà el document de retorn, on es mostrarà com s'han considerat en el redactat de l'Estratègia les propostes rebudes a través del formulari en línia i de les sessions de debat (acceptada, acceptada parcialment o rebutjada).
Totes les propostes recollides seran considerades i valorades per a la seva integració en el document de l'ESCACC.
Paral·lelament es redactarà el document de l'ESCACC.
El document elaborat es presentarà la Comissió Interdepartamental per tal que puguin fer les seves esmenes i propostes.
En aquesta sessió es realitzarà la presentació de l'ESCACC, dels resultats del procés de participació i del document de retorn